
Број: 05-96-57/2023
Датум: 20.11.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Синише Цвијетиновића из насеља Доњи Грбавци, за издавање еколошке дозволе за производни објекат и плато за производњу бетонских блокова – З.Р. „СИКС-ПРОМ“, који се налази у насељу Доњи Грбавци број 233, град Зворник, од 28.08.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору Синиши Цвијетиновићу из насеља Доњи Грбавци, ЕКОЛОШКА ДОЗВОЛА за производни објекат и плато за производњу бетонских блокова – З.Р. „СИКС-ПРОМ“, који се налази у насељу Доњи Грбавци број 233, град Зворник, на грађевинској парцели означеној као к.п. број: 856/5 и 856/3 К.О. Грбавци. 
2. Опис активности и постројења за које се издаје еколошка дозвола:
        У пословно - производном објекту врши се производња бетонских блокова. Бетонски блокови су префабриковани грађевински материјал и производе се у димензијама: 15x20x40 cm, 20x20x40 cm i 25x20x40 cm и за димњаке Ø160 i Ø200. Производња бетонских блокова се врши по наруџби и не врши се у зимском периоду за време ниских температура.

Еколошка дозвола се издаје за :

· Пословни објекат, у основи правоугаоног облика, димензија 14,60m х 7,10 m, спратности Пр и састоји се из сљедећих дијелова: 

· Остава за опрему – 88,88 m2
· WC – 1,43 m2
· Остава (гардероба) – 7,68 m2  

· Плато за производњу бетонских блокова – 146,00  m2.
Технолошки процес се састоји из сљедећих фаза:

· Мијешање

· Калуповање

· Стврдњавање

· Слагање

         Од машина у свом раду инвеститор користи: утоваривач, виљушкар, пресу за бетонске блокове и мијешалицу за бетон. Машине које се користе у процесу рада прегледане од надлежне институције,  број исправе: 1673/23, 1674/23 и 1675/23 и  од 19.10.2023.године. 

3. Инвеститор Синиша Цвијетиновић из насеља Доњи Грбавци,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Синиша Цвијетиновић из насеља Доњи Грбавци, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Адекватном организацијом рада спречити стварање гужве и застоја. 

· Све манипулативне површине (производни објекат и бетонски плато) је потребно редовно чистити, прскати и влажити, прати и одржавати да би се спријечиле прекомјерне концентрације лебдећих честица око објекта при кретању људи и возила. 
· Вршити редовно одржавање интерних саобраћајница.

· Потребно је за  све радне и помоћне машине  вршити редовна периодична испитивања од стране овлаштене институције.

· Транспорт, манипулацију и складиштење материјала вршити искључиво са одговарајућим возилима на одговарајућим транспортним површинама.

· Користити технички исправна транспортна возила.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Заштиту од повећаног утицаја буке која настаје у процесу рада вршити употребом машина које не емитују повећан ниво буке, вршити звучну изолацију извора буке или објеката.
· Током рада објекта потребно је врата на халама и другим објектима гдје се јавља бука, држати затворена (отварати по потреби).

· Испуњавање услова предвиђених Правилником о граничним вриједностима интензитета звука („Службени гласник Републике Српске“, број 02/23).
· Обавезно изградити бокс за расипни материјал (пијесак), као превентивну мјеру за спречавања ширења и разношења  прашине на околно окружење!
· Вршити редовно одржавање, ремонтовање и држање опреме и инсталација у исправном стању, у циљу превенције емисија загађујућих материја.

· Заштиту од повећане буке настале у процесу рада при  употреби пресе за израду блокова  извршити звучном изолацијом извора буке израдом преградног зида и врата на објекту или постављањем панела око саме машине!

· Буку и вибрације  у радној средини смањити  постављањем гумене подлоге испод пресе за прављење блокова,а с тиме се смањује утицај и на вањску околину.
· У случају повећаног негативног утицаја буке на околну средину потребно је формирати зелени појас од високе вегетације на граници парцеле са сусједним стамбеним објектом или изградити заштитни преградни бетонски зид и тиме ублажити негативан утицај.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Отпадне санитарно - фекалне воде из предметног објекта системом одводних канала спровести у водонепропусну септичку јаму коју треба празнити по потреби и  изградити у складу са Правилником о третману и одводњи отпадних вода за подручја градова и насеља гдје нема градске канализације(„Службени гласник Републике Српске” број: 68/01).
· Загађење земљишта отпадним водама спријечити  правилним и редовним одржавањем септичке јаме на предметној локацији, као и редовним пражњењем исте, редовним чишћењем таложника и одвођењем технолошких отпадних вода у крајњи реципијент.
· Отпадне воде са манипулативних површина одводити преко сливних канала са решеткама у бетонски непропусни таложник који је потребно изградити  на локацији и касније након пречишћавања и таложења у таложнику  у локалну ријеку -  као крањи реципијент.
· Изградити таложник за сакупљање вода са манипулативних површина и бетонског платоа!
· Таложник треба да се састоји од  комора, од којих је прва комора засебна и повезана са осталим прељевном цијеви. Прва комора таложника зауставља највећи дио отпадног материјала, преко  прељевне цијеви  уграђене у зиду између комора, већ пречишћена вода прелази до друге коморе у којој се поново таложи, тако да преостали ситни муљ остаје на дну коморе, на исти начин се из друге коморе чиста вода прељева у  наредне коморе. Прељеви се налазе на висини горњег максималног нивоа воде.

· Пројектовати и извести дренажне канале на подручју објекта тако да поднесу оптерећење максималне количине падавина.
· Атмосферске воде са кровних површина одводити  канализационим цијевима у природни реципијент.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· У случају изљевања нафте и нафтних деривата, техничких уља из возила, користити комерцијална средства-апсорбент за упијање нафтних деривата (пијесак, пиљевина или  екопор).
· У случају подмазивања машина  и сипање горива и уља, на локацији  објекта, вршити уз максималну пажњу и одмах уклонити евентуалне мрље посипањем адсорбенса на подлогу (екопор).
· Вршити редовну контролу механизације у циљу спрјечавања цурења уља из машина.

· Употребљени апсорбенс и друге загађене материје збринути као опасни отпад.
· Спречити неконтролисано расипање отпада.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Све врсте отпада који настају у процесу рада је потребно прикупљати у водонепропусне  контејнере затвореног типа, након чега се мора вршити одвоз на депонију у договору са надлежном комуналном службом.

· Набавити довољан број контејнера и канти за збрињавање различитих врста отпада.
· Строго је забрањено мијешање опасног и неопасног отпада.
· Контејнере држати на чврстој бетонској подлози, приступачној за прилаз возила комуналне службе.
· Водити мјесечну и годишњу евиденцију о количинама насталог отпада.
· Набавка одређене количине ЕКОПОР-а  - средстава за суво чишћење земљишта и радних површина – (у случају евентаулног просипања моторних уља и других  средстава за подмазивање), кориштени екопор третирати као опасан отпад и одлагати га у контејнер за опасан отпад који одвози овлаштено предузеће за збрињавање опасног отпада.
· Придржавање свих мјера и активности, датих у Плану управљања отпадом, а све у скалду са Законом о управљању отпадом.
· Произвођач и ималац отпада је одговоран за еколошки прихватљиво складиштење отпада прије његовог поврата и одлагања  користећи адекватну опрему, поступак или постројење за поврат или одлагање у складу са прописаним условима или користећи овлашћену службу за третман отпада уз надокнаду - Закон о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).

· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· За одлагање отпадних материја потребно је користити одговарајуће контејнере у кругу, који се празне према Уговору са комуналним предузећем.
· Придржавати се свих мјера дефинисаних Планом управљања отпадом, а све у складу са Законом о управљању отпадом („Сл.гл.Републике Српске“, број: 111/13,106/15,16/18 , 70/20 ,63/21 и 65/21).
· Одговорно лице објекта, треба да активно и ажурно води послове и евиденцију чишћења и одржавања истих. 
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити током рада пословног објекта
	Шифра
	Назив отпада

	15
	Отпад од амбалаже, апсорбенти, крпе за брисање, филтерски материјали и заштитне тканине, ако није другачије спецификовано

	15 01 01
	Папирна и картонска амбалажа

	15 01 02
	Пластична амбалажа

	15 01 03
	Дрвена амбалажа

	15 01 07
	Стаклена амбалажа

	15 02 03 
	Апсорбенти, филтерски материјали, крпе за брисање и заштитна одјећа другачији од оних наведених у 15 02 02

	20
	Комунални отпади(кућни отпад и слични комерцијални и индустријски отпади),укључујући одвојено сакупљање фракције

	20 01 01
	Папир и картон

	20 01 02
	Стакло

	20 01 39
	Пластика 

	20 01 40
	Метали

	20 03 04
	Муљеви из септичких јама

	20 03 99
	Комунални отпади који нису другачије спецификовани


  Напомена: Опасни отпад у Каталогу отпада има ознаку звијездице (*)           
            3.3.4.   Мјере заштите у случају инцидентних ситуација
            У случају пожара потребно је предузети сљедеће мјере:

· Оцјенити стање, обим опасности и угрожености од пожара, те на основу тога одредити редослијед спашавања и гашења.
· У цјелини искључити електричну енергију у дијелу објекта гдје се пожар јавио.
· Ако су у опасности људи, прво њих спашавати.
· Одстранити предмете и гориве ствари које пожар није захватио.
· Почети гашење са свим расположивим средствима.
· Ако код оцјене стања утврдимо да расположивим средствима не можемо угасити пожар позвати ватрогасне јединице.
· Потребно је извршити евакуацију објекта..
· Приступити гашењу пожара средствима за гашење.
· Обезбједити несметан приступ објектима (за ватрогасну службу и сл.).
            3.3.5.   Мјере након затварања постројења
· Извршити измјештање опреме за рад са локације.
· Уклонити сав отпадни материјал у складу са његовим карактеристикама.
· У потпуности уклонити све медије из грађевина са свим пратећим садржајима, као и остатке материјала у залихи, те све врсте отпадних материјала у складу с важећим законским и интерним прописима.

         3.4. Инвеститор, Синиша Цвијетиновић из насеља Доњи Грбавци, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења не смију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). Ниво загађујућих материја у ваздуху пратити мјерењем концентрације прашине на локацији производног објекта у току рада или неконтролисаних емисија у ваздух усљед одређених хаварија или пожара.
Табела 2. Граничне вриједности, толерантне вриједности и граница толеранције за заштиту здравља људи
	Загађујућа материја
	     Период узорковања
	Гранична вриједност
	Граница толеранције
	Толерантна вриједност

	ПМ10 
	24 часа
	50 µg/m3
(напомена 1)
	25 µg/m3
	75 µg/m3

	ПМ10
	Календарска година
	40 µg/m3

	8 µg/m3
	48 µg/m3


Уредба о вриједностима квалитета ваздуха („Службени гласник Републике  Српске“ број 124/12)
Напомена 1: не смије се прекорачити више од  35 пута у једној календарској години.

Табела 3: Максимална дозвољена  концентрација за укупне суспендоване честице
	Перид усредњавања
	Максимална дозвољена вриједност

	Један дан
	250 µg/m3

	Календарска година
	90 µg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 
Табела 4. Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент – површинске воде, морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01). 
Табела бр.5: Граничне вриједности параметара квалитета отпадних вода које се испуштају у површинске воде дате су у сљедећој табели: 

	Р.Б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА
ВРИЈЕДНОСТ

	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Укупне суспендоване материје
	g/m3
	35

	5.
	БПК5
	g/m3
	25

	6.
	ХПК
	g/m3
	125

	7.
	Амонијачни азот
	g/m3
	10

	8.
	Нитритни азот
	g/m3
	1

	9.
	Нитратни азот
	g/m3
	10

	10.
	Укупни азот
	g/m3
	15

	11.
	Укупни фосфор
	g/m3
	3


5. Мониторинг
         5.1.  Одговорно лице Синиша Цвијетиновић из насеља Доњи Грбавци, дужно је спроводити мониторинг загађујућих материја у периоду важења еколошке дозволе како је прописано у табели:
Табела број 6: План мониторинга     
	Предмет
мониторинга
	Параметар који се осматра
	Мјесто вршења мониторинга
	Вријеме и начин вршења
мониторинга
	Разлог због чега се врши мониторинг одређеног параметра
	Рокови


	Квалитет ваздуха
	Емисија прашине из производног објекта  
	На граници парцеле са сусједним стамбеним објектом 
	Мјерење концентрације

вршити у складу са

Уредбом о 

вриједностима  квалитета 
ваздуха(„Сл.гл.Републике

Српске“ бр. 124/12)
	Утврђивање и провјера емисије 
прашине  и утицај на околно окружење
	Једанпут годишње, по налогу надлежног органа,  у случају акцидента или жалби грађана

	Ниво буке
	Укупан ниво буке  на локацији

производног објекта
	На граници пердметне

парцеле према најближим објектима у окружењу.
	Мјерење буке вршити у складу са  Правилником о граничним вриједностима интензитета буке (“Сл.гласник Републике Српске”,бр.02/2023) при пуном раду производног објекта.
	Утврђивање 

утицаја на околне објекте у непосредном окружењу.
	Једанпут годишње,по налогу  надлежног органа  или жалби грађана

	Квалитет отпадних вода


	Физичко хемијски и биолошки параметри-основни показатељи квалитета отпадне воде
	На испусту воде из таложника у крајњи реципијент 


	 У складу с Правилником о условима испуштања отпадних вода у   површинске воде “ („Сл.гл“ Републике Српске бр. 44/01).
	Утврђивање и провјера квалитета отпадне воде која потиче 

са манипулативних површина.
	Једанпут годишње или по налогу  надлежног органа

	Квалитет земљишта
	Основни параметри квалитета земљишта
	На предметној локацији и околним сусједним парцелама.
	У складу са Правилником о граничним и ремедијационим вриједностима загађујућих, штетних и опасних материја у земљишту („Службени гласник Републике Српске“,бр.82/21) 
	Утврђивање

степена и врсте

евентуалне

контаминираности

земљишта

	Само  у случају акцидентних ситуација.


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Синиша Цвијетиновић из насеља Доњи Грбавци, дана 28.08.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за производни објекат и плато за производњу бетонских блокова – З.Р. „СИКС-ПРОМ“, који се налази у насељу Доњи Грбавци број 233, град Зворник, на грађевинској парцели означеној као к.п. број: 856/5 и 856/3 К.О. Грбавци.

         Уз Захтјев су достављени Докази, које је урадила овлашћена институција „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина која поседује лиценцу за обављање дјелатности из области заштите животне средине, број: 28-Е/07 од 10.12.2019.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број: 1059/23 од 23.10.2023.године, приложио и сљедећу документацију:
· Рјешење, Одјељење за просторно уређење Административна служба Општине Зворник, број: 04-364-190/06 од 16.08.2006.год.

· Сагласност на локацију, ЕДП „ЕЛЕКТРО–БИЈЕЉИНА“, а.д. Бијељина, РЈ „ЕЛЕКТРОДИСТРИБУЦИЈА“ Зворник, број: 140/06 од 11.08.2006.год.
· Уговор, РЈ „ЕЛЕКТРОДИСТРИБУЦИЈА“ Зворник, број: 166/06 од 14.09.2006.год.
· Рјешење о претходној електроенергетској сагласности, РЈ „ЕЛЕКТРОДИСТРИБУЦИЈА“ Зворник, број: 166/06 од 14.09.2006.год.
· Рјешење, Одјељење за привреду и друштвене дјелатности Административне службе Општине Зворник, број: 08-330-30/06 од 10.10.2006.год.
· Рјешење, Одјељење за просторно уређење Општине Зворник, број. 04-361-161/06 од 18.10.2006.год.
· Рјешење, Одјељење за привреду и друштвене дјелатности, Градска управа Града Зворник, број: 08-350-130/23 од 02.06.2023.год.
· Уговор о пружању и коришћењу комуналних услуга, број: 2883 од 18.07.2023.год. 
· Одлука о именовању координатора за отпад, од 17.10.2023.год.

· Ситуационо – локациона скица, Одјељење за просторно уређење Општине Зворник, од 01.08.2006.год.
· Главни пројекат, „INTEGRAL UNION“ д.о.о. Зворник, број: 77/2006 од 31.08.2006.год. (насловна страна).
· Елаборат заштите од пожара, „В&З-ЗАШТИТА“ д.о.о. Бања Лука, број: 51101-1237/06 од 11.09.2006.год. (насловна страна).
· Стручни налаз, „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина, број: 1045-1/23 од 19.10.2023.год.
· Употребне дозволе, „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина, број: 1673/23, 1674/23 и 1675/23од 19.10.2023.год.
· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 31.08. – 30.09.2023. год. 
        У периоду јавног увида од 31.08. – 30.09.2023.год. уложена је једна жалба од стране Вукашина Цвијетиновића, дана 27.09.2023.год. Након жалбе надлежни орган овог одјељења дана 09.10.2023.год, изашао је на локацију предметног објекта, сачинио Записник на лицу мјеста и заједно са уложеном жалбом вратио Доказе уз захтјев за издавање еколошке дозволе инвеститору на дораду. Докази су дорађени у складу са дописом овог органа од стране овлаштене институције „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина која је и првобитно вршила израду доказа и достављени органу надлежном за издавање еколошке дозволе, дана 08.11.2023.год. 
У доказима се наводи сљедеће: 
Објекат је у основи облика правоугаоника, димензија по фронту 14,60 m а по дубини 7,10 m, спратности приземља. Објекат је у функцији смјештаја опреме за производњу бетонских блокова. Он је полуотвореног типа, дио бочних фасада, као и подужна југозападна су затворене, озидане од бетонских блокова д=20 cm, док је сјеверноисточна већим дијелом отворена, а дио ка кровној стрехи је опшивен са дрвеним даскама. Сјеверноисточна фасада је уједно и главна, улазна фасада.
Кроз Доказе је описан и технолошки поступак израде бетонских блокова, гдје се наводи сљедеће:

Бетонски блокови су префабриковани грађевински материјал. За бетонске блокове карактеристично је то да су шупљи изнутра. Те шупљине се користе за армирање и малтер или спровођење електро, водоводних или инсталација гријања.

Производња блокова се ради по наруџби. У производњи су запослена два радника. У зимском периоду за вријеме ниских температура се не ради.

Производња бетонских блокова подразумијева четири фазе односно процеса кроз које се добија коначни префабриковани блок:

1. Мијешање: Одговарајућа количина шљунка калибрације од 4-8 mm и portland цемента се након прописаних мјерења мијеша, а затим се додаје вода.

2. Калуповање: У специјалној машини претходно справљена смјеша се убацује у калупе. Калупи дефинишу, димензије блокова и њихову спољашњу текстуру, као и облик и величину унутрашњих шупљина. Процес калиуповања је углавном потпомогнут механичким вибрацијама.

3. Стврдњавање: Како би се бетонски блокови стврднули стављају се на бетонски плато  и природно се суше (стврдњавају).

4. Слагање: Суви бетонски блокови се слажу у коцке на палете за складиштење и након тога се транспортују наручиоцу.
Бетонски блокови  који се производе  су различитих димензија и то: 15x20x40 cm, 20x20x40 cm i 25x20x40 cm и за димњаке Ø160 i Ø200.
При производњи бетонских блокова користе се сљедеће машине прегледане од надлежне институције број стручног налаза: 1045-1/23 од 19.10.2023.године, а то су: утоваривач, виљушкар, преса за бетонске блокове и мијешалица за бетон.
Као основне сировине које се користите у овом производном  процесу су: цемент,пијесак вода,електрична енергија и  дизел гориво. 
Помоћне сировине су средства за одржавање хигијене радног простора.

Складиштење сировина се врши на производној локацији. Цемент се складишти у постављени силос,а за складиштење пијеска потребно је изградити бункер(бокс) како би се спријечило разношење на  околине објекте у окружењу  у случају вјетровитог времена.

У Доказима су обрађена и индикативна мјерења која су показала сљедеће:
Мјерење буке вршено је на једном мјерном мјесту:

	Мјерно мјесто
	Измјерене вриједности dB
	Дозвољено дању за зону  (dB)

	1.
	65,5
	65


Мјерно мјесто 1: На граници парцеле са најближим сусједним стамбеним објектом
Напомена: У табели су приказане измјерене вриједности вањске буке која потиче од свих извора буке на датој локацији у тренутку мјерење при пуном раду производње када су у рад укључене све машине и уређаји.

Коментар добијених резултата:

Предметни објекат се  налази  у зони 4. (Подручја мјешовите намјене, односно подручја већински пословне намјене (пословно-стамбена подручја, трговачко-стамбена подручја) и подручја непосредно уз магистралне и главне градске саобраћајнице) према Правилника о граничним вриједностима интензитета буке („Службени гласник Републике Српске 02/2023.

У овој зони дозвољени ниво буке износи 65 dB(A) за дан.

Резултати индикативног мјерења показују да измјерена бука  прелази дозвољене границе ,али у мањој вриједности за 0,5 dB.У току је примјена мјера  заштите од буке ,израђен је  преградни бетонски зид на објекту ,а у току је и израда  врата  гдје је смјештена преса за израду блокова која ствара највећу буку ,тако да је очекивано да бука неће прелазити дозвољене вриједности након постављања врата. Вршити повремену контролу мјерења буке.
Мјерење ваздуха вршено је на два мјерна мјеста:
Мјерно мјесто 1: На граници парцеле са најближим сусједним стамбеним објектом                            код силоса за  цемент
Мјерно мјесто 2: Испред производног објекта код мијешалице за бетон
Табела 5 :  Преглед измјерених вриједности 

	Мјерно мјесто
	Измјерена концентрација (µg/m3)) за 1 час мјерења
	Гранична
вриједност (µg/m3)
према Уредби о вриједностима квалитета
ваздуха
 („Сл.гл.РС“,бр. 124/12)
	Граница толеранције
(µg/m3) према Уредби о вриједностима квалитета
ваздуха
 („Сл.гл.РС“,бр. 124/12)
	Толерантна вриједност (µg/m3)
према Уредби о вриједностима квалитета
ваздуха
(„Сл.гл. РС“,бр.124/12)



	
	ЛЧ10
	УЛЧ
	ЛЧ10

(24

часа)
	
	 УЛЧ
(24 часа)
	ЛЧ10
	   УЛЧ
	ЛЧ10
	   УЛЧ

	1.
	  34
	112
	     50
	250
	    25
	    -
	     75
	 250

	2.
	29
	56
	
	
	
	
	
	

	
	


Коментар добијених резултата:

Измјерене вриједности концентрације прашине у тренутку мјерења нису  прелазе граничне вриједности дате према Уредби о  вриједностима квалитета ваздуха („Службени гласник РС", број 124/12).
         Потребно је водити рачуна и потребно је вршити чешће квашење манипулативних површина,нарочито по сувом и вјетровитом времену.Изградити бокс за расипни материјал(пијесак), као превентивну мјеру  за спречавања ширења и разношења  прашине на околно окружење. 
         Мониторинг параметара животне средине прописан је овом дозволом а о резултатима мониторинга одговорно лице треба да обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
        - Вукашину Цвијетиновићу, Доњи Грбаваци 
- архива

- евиденцији

